Имат значение няколко фактора – предпочитанията ви за външен вид на завесата, водонепропускливост и поддръжка. Материалите, които са най-предпочитани за завеси за баня са изкуствените такива, които отблъскват водата. Това са най-вече полиестера и поливинилхлорида (PVC). Предимство е, че те са и достатъчно бюджетни варианти, които вършат страхотна работа за предпазване на банята от прекомерно разпръскване на водата по време на къпане.
PVC завесите за баня също така могат да бъдат почиствани доста лесно. Полиестерните завеси пък имат вид, доближаващ се повече до текстила, което обикновено ги прави по-доброто решение във визуален аспект. Те обаче не могат да бъдат почиствани толкова лесно и е необходимо да се сменят по-често, за да се избегне образуването на плесен по тях.